Candy Crush Saga

係遊戲一款，電腦遊戲同電話遊戲，可以喺iOS、Android同facebook行。佢歸寶石方塊類型，架喺社交網站之上。遊戲由英國網絡遊戲公司國王數碼娛樂編寫。由2012年11月開始喺流動裝置平台上推出後，喺1個月內有成1,000萬名用戶下載，家陣每月用戶達4,600萬，重不斷喺度增加緊，擊敗憤怒鳥在內嘅200萬個手機應用程式。

根據開發商聲稱嘅數據，玩家加起來嘅總遊戲時間有成10萬年，至今已經有超過1兆粒糖果被消除。根據Zynga同King.com聲稱嘅數據，King.com每日活躍用戶數超越咗Zynga。

遊戲介紹 
Candy Crush Saga係用糖果做主題，同用逐一解鎖嘅方式進行，有大概380個唔同嘅關畀人挑戰，遊戲嘅基本規則只要將三至五粒一樣嘅糖果排成連成一條直線就可以消除糖果攞到分，不過每一關嘅形式都唔同，跌落嘅糖果亦係隨機嘅。一開始會提供五個愛心，每失敗一次就會扣一個，要等30分鐘先會補返一個，亦可以請求Facebook好友回贈愛心或者畀錢買。遊戲中，有啲關卡要畀錢，不過又可以請三位Facebook好友幫你免費解鎖，亦可以同朋友分享過關情況。

目前最新版本同版本演進

玩法

限次積分
玩家一定要喺限定次數之內，達到規定嘅分數先至可以過關，如果分數到達或超過咗規定嘅上限，就可得到三粒星嘅成就。

啫喱清除
透明嘅啫喱鋪喺糖果嘅下面，只要將啫喱上面嘅糖果消除，啫喱就會跟住消失。喺之後嘅關，啫喱會越來越厚，甚至重有結冰嘅啫喱，一定要重覆消除啫喱上面嘅糖果兩次以上先至可以徹底消除啫喱，呢類型關一樣有次數嘅限制。

運送菓子
喺呢一類型嘅關卡入面，會有「車厘子」或「栗子」隨機出現喺嗰關度，一定要逐一消除下面嘅糖果，之後要菓子跌落去。規劃點消除糖果、運送菓子時要特別注意呢啲菓子同時出現嘅數量喺唔同嘅關卡都有唔同。

限時積分
喺限時內達到嗰關要求嘅分數，有啲糖果會加5秒。

Android遊戲
iOS遊戲
益智遊戲